Δημήτρης Τάρλοου

Ο Δημήτρης Τάρλοου (Αθήνα, 27 Απριλίου 1966) είναι Έλληνας ηθοποιός, μεταφραστής, σκηνοθέτης και καλλιτεχνικός διευθυντής του Θεάτρου Πορεία στην Αθήνα.  

 Βιογραφία 
Γεννήθηκε στις 27 Απριλίου 1966 στην Αθήνα. Μοναχογιός του Νεοϋορκέζου ζωγράφου Φίλιππου Τάρλοου και της αρχαιολόγου και συγγραφέως Μαρίνας Καραγάτση. Παππούς του ήταν, από την πλευρά της μητέρας του, ο λογοτέχνης Μ. Καραγάτσης (Δημήτρης Ροδόπουλος, από τον οποίον πήρε το όνομά του) και γιαγιά του η ζωγράφος Νίκη Καραγάτση, το γένος Καρυστινάκη, που είχε απεικονίσει τον Δημήτρη ως παιδί σε πολλά έργα της. 

Έζησε τα παιδικά του χρόνια στην Αθήνα και το 1976 ακολούθησε τους γονείς του στην Άνδρο. Έναν χρόνο αργότερα οι γονείς του πήραν διαζύγιο, ο πατέρας του επέστρεψε στην ΗΠΑ και ο Δημήτρης Τάρλοου επέστρεψε με τη μητέρα του στην Αθήνα, όπου συνέχισε τη φοίτησή του στη Σχολή Μωραΐτη. 

Μετά το πέρας των εγκύκλιων σπουδών του, πέτυχε τις εισαγωγικές εξετάσεις στη δραματική σχολή του Εθνικού Θεάτρου, της οποίας διευθυντής τότε ήταν ο Τάσος Λιγνάδης. Δάσκαλοί του ήταν ο Ιάκωβος Ψαρράς, η Αντιγόνη Βαλάκου και ο Αλέξης Διαμαντόπουλος. Αποφοίτησε από τη σχολή του Εθνικού Θεάτρου το 1986, και αμέσως μετά την αποφοίτησή του άρχισε να εργάζεται ως ηθοποιός στο θέατρο και στην τηλεόραση. 

Είναι παντρεμένος και έχει αποκτήσει τρία παιδιά : τον Φίλιππο, την Μανιώ και την Φιλιώ. 

 Καριέρα 
Συνεργάστηκε με τους θιάσους της Ξένιας Καλογεροπούλου, της Αλίκης Γεωργούλη, «Τα παιδιά του Εθνικού», την «Ελεύθερη Σκηνή», τη «Στοά» του Θανάση Παπαγεωργίου, το «Θέατρο Αθηνών» της Κατερίνας Μαραγκού, τον Θεατρικό Οργανισμό «Μορφές», το Κρατικό Θέατρο Βορείου Ελλάδος και το Εθνικό Θέατρο. 

Το 1998 ίδρυσε την Εταιρεία Θεάτρου «Δόλιχος». Η πρώτη παράσταση της εταιρείας ήταν Το κτήνος στο φεγγάρι του Ρίτσαρντ Καλινόσκι, που παίχτηκε στο Θέατρο «Από Μηχανής» και γνώρισε μεγάλη επιτυχία. Το 2000 απέκτησε το ιστορικό θέατρο «Πορεία», το οποίο ανακαίνισε ριζικά και έγινε η έδρα της εταιρείας «Δόλιχος». Έκτοτε εκεί έχουν ανέβει παραστάσεις σε σκηνοθεσία τόσο του Δημήτρη Τάρλοου όσο και άλλων σκηνοθετών, Ελλήνων και ξένων (Γιάννης Χουβαρδάς, Μάρθα Φριντζήλα, Όσκαρας Κορσουνόβας, Τσέζαρις Γκραουζίνις, Ρενάτε Τζετ, Άρης Μπινιάρης κ.ά.)  

Έχει βραβευτεί με το Βραβείο Σκηνοθεσίας Κάρολος Κουν το 2016, καθώς και πολλές φορές με βραβεία κοινού του περιοδικού Αθηνόραμα.

 Φιλμογραφία 

 Θεατρικές παραστάσεις 
 Ο έμπορος της Βενετίας, σκηνοθεσία Μίνως Βολανάκης
 Μικρές αλεπούδες, σκηνοθεσία Γιάννης Μαργαρίτης
 Αμερικάνικος βούβαλος, σκηνοθεσία Τάσος Μπαντής
 Εγώ ο Φόιερμπαχ, σκηνοθεσία Τάσος Μπαντής
 Η υπόθεση της οδού Λουρσίν, σκηνοθεσία Τάσος Μπαντής
 Το κτήνος στο φεγγάρι, σκηνοθεσία Στάθη Λιβαθινού

 Με το Θέατρο Δόλιχος 
 Το κτήνος στο φεγγάρι, σκηνοθεσία Στάθης Λιβαθινός
 Φρεναπάτη, σκηνοθεσία Στάθης Λιβαθινός
 Οικόπεδα με θέα, σκηνοθεσία Στάθης Λιβαθινός
 Το δάσος, σκηνοθεσία Γρηγόρης Καραντινάκης
 Παντρολογήματα, σκηνοθεσία Στάθης Λιβαθινός
 Δάφνις και Χλόη: ταξίδι αναψυχής, σκηνοθεσία Τσέζαρις Γκραουζίνις
 Βάκχες, σκηνοθεσία Ρενάτε Τζετ
 The Man Who, σκηνοθεσία Ρενάτε Τζετ
 Το τυφλό σημείο, σκηνοθεσία Μάρθα Φριντζήλα
 Η υπόθεση της οδού Λουρσίν, σκηνοθεσία Μάρθα Φριντζήλα
 Η μεγάλη χίμαιρα, σκηνοθεσία Δημήτρης Τάρλοου
 Οι τρειςευτυχισμένοι, σκηνοθεσία Γιάννης Χουβαρδάς

 Ως σκηνοθέτης 
 Αμερικάνικος βούβαλος του Ντέιβιντ Μάμετ
  Ολεάννα του Ντέιβιντ Μάμετ
 Λήθη του Δημήτρη Δημητριάδη
 Ευρυδίκη της Σάρα Ρουλ
 Ο Καταραμένος της Σάρα Κέιν
 Οι τρεις αδερφές του Άντον Τσέχοφ
 Η μεγάλη χίμαιρα του Μ. Καραγάτση
 Ο θερισμός του Δημήτρη Δημητριάδη, Εθνικό Θέατρο
 Το ευχαριστημένο της Μαρίνας Καραγάτση
 Η αγριόπαπια του Χένρικ Ίψεν
 Γιούγκερμαν του Μ. Καραγάτση
 Δόξα κοινή, σύνθεση ποιημάτων
 Το Κουκλόσπιτο του Χένρικ Ίψεν
 Ηλεκτρά 

 Μεταφράσεις 
 Αμερικάνικος βούβαλος του Ντέιβιντ Μάμετ
 Το δάσος του Ντέιβιντ Μάμετ
 Το κτήνος στο φεγγάρι του Ρίτσαρντ Καλινόσκι
 Οικόπεδα με θέα του Ντέιβιντ Μάμετ
 Είμαι ο άνεμος του Γιον Φόσε
 Παντρολογήματα του Νικολάι Γκόγκολ (σε συνεργασία με τον Λεωνίδα Καρατζά)
 Ολεάννα του Ντέιβιντ Μάμετ
 The Man Who των Πίτερ Μπρουκ & Μαρί-Ελέν Ετιέν 
 Ευρυδίκη της Σάρα Ρουλ
 Blasted της Σάρα Κέιν
 Οι τρεις αδερφές του Άντον Τσέχοφ
 Η αγριόπαπια του Χένρικ Ίψεν

Παραπομπές

 Πηγές 
  Unstage Δημητρης Τάρλοου

 Εξωτερικοί Σύνδεσμοι 
  Συνάντηση: Δημήτρης Τάρλοου (22/03/2014), Αρχείο του καναλιου "Βουλή"
  Δημήτρης Τάρλοου: 30 χρόνια σαν μια μέρα, Το Βήμα
  Θέατρο Πορεία - Poreia Theatre

Κατηγορία:Έλληνες σκηνοθέτες θεάτρου
Κατηγορία:Έλληνες ηθοποιοί θεάτρου
Κατηγορία:Απόφοιτοι της Δραματικής Σχολής του Εθνικού Θεάτρου